section_heading: Molitve
paragraph_text: O, Duše Sveti, božanski Duše svjetlosti i ljubavi, posvećujem Ti moj razum, moje srce i volju, cijelo moje biće sada i uvijeke. Neka moj razum bude podložan Tvom božanskom nadahnuću i učenju Katoličke Crkve čiji si ti nepogrješiv Vodič. Neka moje srce uvijek gori od ljubavi prema Bogu i mom bližnjemu. Neka moja volja uvijek bude sukladna božanskoj volji i neka cijeli moj život bude vjerno nasljedovanje života i kreposti našega Gospodina i Spasitelja Isusa Krista kojemu s Ocem i s Tobom neka bude čast i slava zauvijek. Amen